open-index/open-wikipedia-markdown huggingface dataset:
Raqiya Haji Dualeh Abdalla

**Raqiya Haji Dualeh Abdalla** (Somali,  ) masani ce a fannin ilimin, zamantakewar jama'a kuma 'yar siyasa 'yar ƙasar Somaliya. Ta riƙe manyan muƙamai na samar da manufofi a cibiyoyin gwamnati, masu zaman kansu da na ƙasa da ƙasa, ciki har da mataimakiyar ministar lafiya ta Somaliya. Har ila yau, ta kasance memba ta kafa kungiyar Dimokuraɗiyya ta Mata ta Somaliya (SWDO), tana aiki a matsayin Mukaddashiyar Shugaban kungiyar kuma Mataimakiyar Shugaban ƙasa. Bugu da ƙari, Raqiya ita ce ta kafa kuma Shugabar Cibiyar Kula da Iyali ta Somaliya.

## Rayuwa ta sirri
An haifi Raqiya, a Somalia. A karatunta na gaba da sakandare, ta sami BA a Kimiyyar zamantakewa daga Kwalejin Ilimi a Mogadishu. Har ila yau, Raqiya tana da digiri na biyu a cikin manufofin jama'a da mata a ci gaba daga Cibiyar Nazarin zamantakewar jama'a wacce ke cikin Jami'ar Erasmus Rotterdam da ke Hague, Netherlands.

## Sana'a
Raqiya kwararriyar masaniyar ilimin zamantakewa ce.  Ta riƙe manyan muƙamai da dama na samar da manufofi a cibiyoyin gwamnati, masu zaman kansu da na ƙasa da ƙasa. 

Raqiya ta kasance memba ce ta kafa kungiyar Dimokuraɗiyy ta Mata ta Somaliya (SWDO). An kafa shi a shekara ta 1977, ita ce majalisar mata ta farko a Somaliya.  Haka kuma za ta yi aiki a matsayin shugabar riko da mataimakiyar shugaban kungiyar.   Daga cikin wasu tsare-tsare, an ba wa SWDO umarnin aiwatar da dokar Majalisar Koli ta Juyin Juya Hali ta haramta yi wa mata kaciya.   A cikin wannan matsayi, Raqiya ta ƙaddamar da yin kamfen na farko a Somaliya.  A cikin shekarar 1979, a madadin SWDO, ta wakilci Somaliya a taron katrawa juna sani na WHO a Khartoum.  An zaɓe ta a lokaci guda a matsayin wakiliyar Somaliya a kwamitin mutane biyar na taron, wanda aka ɗorawa alhakin tsara kudurori da shawarwari kan FGM. 

Yayin aiki tare da Ma'aikatar Al'adu, Raqiya ta wallafa *Sisters in Afliction* a cikin shekarar 1982. Shi ne littafi na farko a kan infibulation ta wata mace Bamaliya.  Aikin ya yi tasiri sosai, musamman lokacin da aka fassara shi zuwa harshen Somaliyanci na Abdalla. 

Daga shekarun 1983 zuwa shekarar 1986, Raqiya ta kasance mataimakiyar Somaliya ko mataimakiyar ministar lafiya.   Ta kuma yi aiki na tsawon shekaru biyar a matsayin babbar mai ba da shawara ga shirin UNDP a Sudan. 

Daga baya Raqiya ta yi aiki a matsayin mai ba da shawara ga Baƙi da Ayyukan Gudun Hijira na Amurka, hukumar sa kai ta ƙasa. Ta gudanar da taron ƙarawa juna sani na ƙasa kan 'yancin haifuwa ga mata 'yan gudun hijira daga Somaliya da Iraki, kuma ta yi aiki tare da shugabannin al'umma. 

A cikin t shekara ta 2001, Raqiya ta kafa Cibiyar Kula da Iyali ta Somaliya (SFCN) a Washington, DC, tana aiki a matsayin shugabar ƙungiyar. SFCN tana ba da tallafin fasaha ga ƙungiyoyin al'ummar Somaliyan ƙabila a Amurka. Har ila yau, tana ba da taimako kan kula da lafiya gabaɗaya ga mata baƙi daga Horn of Africa.

## Manazarta
Yves-Emmanuel Dogbé

**Yves-Emmanuel Dogbé** (10 Mayu 1939 - 7 Nuwamba 2004) marubuci ne ɗan ƙasar Togo, masani a fannin falsafa, kuma masani ne a fannin ilimin zamantakewa, kuma malami.

## Rayuwa da aiki
An haifi Dogbé a Sa-Kpové, kusa da Aneho.  Ya karanci ilimin zamantakewa a birnin Paris kuma ya sami digiri na uku a jami'ar Paris Descartes. 

A matsayin sa na marubucin wasu manyan ayyuka goma sha biyar, Dogbé yana da babban matsayi a cikin marubutan Togo masu magana da harshen Faransanci. Ya fara yin suna tare da *Affres*, littafin wakoki daga shekarun 1966. An rubuta *Tatsuniya na [[Afirka]]* a ƙarƙashin rinjayar Jean de La Fontaine. Ya rubuta litattafai guda biyu na zamantakewa, *La Victime* game da wariyar launin fata da *Incarcéré* game da ɗaurinsa. Dogbé ya rubuta kasidu da yawa, musamman *La Crise de l'éducation* (1975). 

An kama Dogbé a Lomé a cikin shekarar 1977 saboda sukar manufofin tattalin arziki na gwamnatin Gnassingbe Eyadéma. Ya koma birnin Paris, inda ya kafa kamfanin wallafe-wallafen sa a shekarar 1979 ya kuma sa masa suna "Akpagnon" sunan mahaifinsa. Ya wallafa *Anthology of Togo Poetry* and *Tales and Legends of Togo* (a harshen cikin Faransanci da Ewe) a cikin shekarar 1980. A cikin shekaru masu zuwa, kamfaninsa ya wallafa marubutan Togo da yawa kuma kusan kowane aikin Dogbé da kansa. Ya kasance a gudun hijira har zuwa shekara ta 1991, lokacin da ya koma Togo.

Ya mutu a Paris.

## Karramawa

Dogbé ya sami kyautar rayuwa ta Grand Prix littéraire d'Afrique noire a cikin shekarar 2002. 

*Kamus na Tarihi na Togo* (1996) ya kira shi "Babban marubuci mai rai na Togo." (living writer)

## Manazarta
Kaossara Sani

**Kaossara Sani** masaniyar muhalli ce 'yar ƙasar Togo, marubuciya kuma masaniya a fannin ilimin zamantakewa wacce ke zaune a Lomé, Togo.  Ita ce wacce ta kafa Africa Optimism kuma mai haɗin gwiwa da kuma Babbar Darakta na Dokar Harkar Sahel. 

## Rayuwar farko
An haifi Kaossara Sani a Burkina Faso kafin ta koma Togo tana da shekara tara. Ta girma a Lomé.  Tana zaune tare da mahaifiyarta da yayunta biyu.

## Ayyukan aiki
Ta sami Afirka Optimism wanda wani yunkuri ne da ke aiki kan tallata hanyoyin magance matsalolin yanayi da muhalli tare da ilimi.  Ita ce kuma wacce ta kafa wata kungiya mai suna Act On Sahel Movement wacce ke tara kuɗaɗe don biyan tsaba da taki ga manoma a yankin Sahel na Afirka.   Haka kuma kungiyar na tara kuɗi don siyan kayayyakin tsafta da samar da ruwa mai tsafta da makamashi mai sabuntawa. 

An kara fahimtar yunƙurinta a lokacin da ta aika da takardar bayani ga taron sauyin yanayi na Majalisar Ɗinkin Duniya na shekarar 2021 inda ta bayyana cewa kuɗin tafiya zuwa Glasgow zai fi kyau a yi amfani da shi wajen gina rijiyar burtsatse don samar da tsaftataccen ruwan sha ga al'ummar Togo. A cikin bayanin nata, ta kuma tunatar da ƙasashe masu hannu da shuni game da "karyan alkawarin da suka yi" na samar da dala biliyan 100 a duk shekara a fannin kuɗaɗen yanayi ga ƙasashe masu tasowa har zuwa ƙarshen shekarar 2020 wanda aka ci gaba har zuwa shekarar 2025 a shekarar 2015. Ta kuma buƙaci ƙasashe masu hannu da shuni da su isar da kuɗaɗen yanayi ga ƙasashe 46 mafi karancin ci gaba da kuma saka hannun jari a binciken yanayi da sauyin yanayi ta hanyar gina tashoshin yanayi.

## Manazarta
Moncef Ouannes

**Moncef Ouannes** ( ; 1956 - 4 Nuwamba 2020) masani ne a fannin ilimin zamantakewa ɗan ƙasar Tunisiya. 

## Tarihin Rayuwa
Bayan karatun tarihi na gargajiya, Ouannes ya sami digiri na uku a fannin ilimin zamantakewa a Faculty of Human and Social Sciences na Tunis. Zai zama shugaban sashin ilimin zamantakewa a alma mater kafin ya koyar da ilimin zamantakewa a Jami'ar Tunis a shekaru da yawa. 

Ouannes ya yi aiki a matsayin Darakta Janar na Cibiyar Nazarin Tattalin Arziki da Nazarin Zamantakewa da Bincike kuma ya yi aiki a cikin kwamitin mujallolin kimiyya da yawa. Ya kuma yi aiki a kwamitocin duniya da dama kuma ya kasance  malami mai ziyara a jami'o'in Larabawa daban-daban.  Farfesa ne a fannin ilimin zamantakewa a Jami'ar Tunis, ya kasance memba na Kwalejin Tunisian Academy of Sciences, Letters, and Arts  kuma memba na  Higher Authority for Realisation of the Objectives of the Revolution, Political Reform and Democratic Transition.   Binciken sa ya fi mayar da hankali kan ci gaba a cikin ƙasashen Maghreb.  

Moncef Ouannes ya mutu daga sanadiyyar kamuwa da cutar COVID-19 a Tunis a ranar 4 ga watan Nuwamba 2020.

## Girmamawa

* An kyautar Knight of the Order of the Republic of Tunisia
* An bashi kyautar Officer of the National Order of Merit of Tunisia

## Manyan wallafe-wallafe

* *Le phénomène associatif au Maghreb : histoire, processus d'évolution et views* (1997)
* *Islam, elites, modernization and société dans la Libya contemporaine : Approche Socio-Anthropologique* (2001)
* *Militaires, elites et modernization dans la Libye contemporaine* (2009)
* *A Une histoire méconnue, les relations libyo-françaises au Fezzan de 1943 à 1956 : regards croisés, Libye, France, Tunisie (2012) :*
* *Révolte et reconstruction en Libye: le roi et le rebelle (2014)*

## Manazarta
Akesan

**Akesan** a labarin kafa Iperu, a gargajiyance,wani tsohon gari ne a jihar Ogun, Kudu maso Yammacin Najeriya. Tarihin baka ya nuna cewa Akesan diyar wani Alaafin ce tare da mijinta Ajagbe sun yi hijira daga Ile Ife inda daga karshe suka sauka a Iperu a wajen ƙarni na 13 ko 14.  

## Duba kuma

* Masarautar Oyo
* Iperu Remo

## Manazarta
Yarjejeniyar Anglo-Faransa, 1898

**Yarjejeniyar Anglo-Faransa ta 1898**, cikakken sunan wannan yarjejeniya shi ne, *Yarjejeniyar tsakanin Burtaniya da Faransa don iyakance dukiyoyinsu zuwa yammacin Nijar, da mallake su da kuma Tasirin Gabashin Kogin*, wanda kuma aka sani da, ***Yarjejeniyar Nijar***, yarjejeniya ce tsakanin Burtaniya da Faransa wacce ta kawo karshen raba yammacin Afirka tsakanin turawan mulkin mallaka ta hanyar daidaita iyakokin a yankunan Arewacin Najeriya da ake taƙaddama a kai. An sanya hannu a birnin Paris a ranar 14 ga watan Yuni 1898, an yi musayar ra'ayi a ranar 13 ga Yuni 1899.

An kammala batun yarjejeniyar kashi na IV na wannan taron ta hanyar sanarwar da aka sanya wa hannu a Landan a ranar 21 ga Maris 1899 cewa, bayan waki'ar Fashoda, an takaita tasiri a arewacin Afirka ta Tsakiya da Sudan.

## Duba kuma
* Yarjejeniyar Anglo-Faransa, 1882
* Yarjejeniyar Anglo-Faransa, 1889
* Entente Cordiale

## Manazarta

## Karin karatu
**[http://gallica.bnf.fr/ark:/12148/bpt6k5613727q/f1.image Correspondance et documents relatifs à la convention franco-anglaise du 14 juin 1898, 1890–1898]*. Paris: Ministère des affaires étrangères / Imprimerie nationale, 1899 (Documents diplomatiques) (also on archive.org; in French and English)
*Boniface I. Obichere, *West African States and European Expansion: The Dahomey-Niger Hinterland, 1885–1898*. New Haven: Yale University Press, 1971, chapter 8
*G. N. Uzoigwe, *Britain and the Conquest of Africa: The Age of Salisbury*. Ann Arbor: University of Michigan Press, 1974, chapters 5 and 6

## Hanyoyin haɗi na waje
*Text of the 1898 convention in: *The Map of Africa by Treaty*, 3rd ed. London: His Majesty's Stationery Office / Harrison and Sons, 1909, vol. 2, pp.&nbsp;785–793
*Text of the 1899 declaration in: op. cit., pp.&nbsp;796–797
*Map in: *Déclaration additionnelle du 21 mars 1899 à la convention franco-anglaise du 14 juin 1898*. Paris: Ministère des affaires étrangères / Imprimerie nationale, 1899 (Documents diplomatiques), n. pag.
Yarjejeniyar Anglo-Faransa, 1882

An sanya wa **yarjejeniyar Anglo-Faransa ta 1882 hannu** a ranar 28 ga Yuni 1882 tsakanin Burtaniya da Faransa. Hakan na tabbatar da iyakokin da ke tsakanin Guinea da Saliyo a kusa da Conakry da Freetown. Duk da haka, Majalisar Wakilan Faransa ba ta taɓa amincewa da shi ba duk da cewa Ofishin Harkokin Wajen Burtaniya ya amince da shi a hukumance.

## Duba kuma

* Yarjejeniyar Anglo-Faransa, 1889
* Yarjejeniyar Anglo-Faransa, 1898
* Entente Cordiale

## Nassoshi
Yarjejeniyar Anglo-Faransa, 1889

**Yarjejeniyar Anglo-Faransa ta 1889** yarjejeniya ce ta diflomasiyya da aka sanya hannu a ranar 10 ga Agusta, 1889, tsakanin Burtaniya da Faransa wacce ta keɓance iyakar tsakanin Gambiya da ƙasar Senegal, da kuma tsakanin Lagos Colony da Dahomey. An saita iyakar Senegambia a nisan kilomita goma arewa da kudancin kogi har zuwa cikin ƙasa izuwa Yarbutenda (kusa da 'modern day Koina', Gambiya ), tare nisan kilomita 10 don alamar iyakar gabas da aka auna daga tsakiyar gari. Don haka Turawan mulkin mallaka ne ke sarrafa kogin har zuwa lokacin da jiragen ruwa ke tafiya da shi. Kodayake ana ganin ko'ina a matsayin wucin gadi a lokacin, wannan iyakokin da aka saita a cikin 1889 sun kasance ba su canza ba tun daga lokacin. 

## Duba kuma

* Yarjejeniyar Anglo-Faransa, 1882
* Yarjejeniyar Anglo-Faransa, 1898
* Entente Cordiale

## Nassoshi
Malik Ibrahim Ahmad

**Malik Ibrar Ahmed** (an haife shi 3 Janairun shekarar 1970) ɗan siyasan Pakistan ne wanda ya kasance memba a Majalisar Dokokin Pakistan tun Fabrairun shekarar 2024 kuma a baya ya yi aiki a wannan matsayi daga shekara ta 2008 zuwa Mayu 2018. A baya, ya kasance memba a Majalisar Lardin Punjab daga 2002 zuwa 2007.

## Rayuwar farko da ilimi
An haife shi a ranar 3 ga Janairun shekarar 1970 a Rawalpindi .  

Ya sami digiri na farko na Arts daga Kwalejin Gwamnati Asghar Mall Rawalpindi a 1992. 

## Sana'ar siyasa
An zaɓe shi a Majalisar Lardi na Punjab a matsayin ɗan takarar Pakistan Muslim League (PML-N) daga mazaɓar PP-10 (Rawalpindi-X) a babban zaɓen Pakistan na shekarar 2002. Ya samu ƙuri'u 17,035 sannan ya doke Ɗan takarar jam'iyyar Pakistan Peoples Party (PPP).

An zaɓe shi a Majalisar Dokokin Pakistan a matsayin ɗan takarar PML-N daga Mazaɓar NA-54 (Rawalpindi-V) a babban Zaɓen Pakistan na 2008 .   Ya samu ƙuri'u 58,228 sannan ya doke Ɗan takarar jam'iyyar PPP. A wannan zaɓen, an sake zaɓe shi a Majalisar Lardin Punjab a matsayin dan takarar PML-N daga mazaɓar PP-10 (Rawalpindi-X). Ya samu kuri'u 35,532 sannan ya doke Chaudhry Masood Akhtar ɗan takarar jam'iyyar PPP.  Ya bar kujerar majalisar Punjab. 

An sake zaɓen shi a Majalisar Dokoki ta Ƙasa a matsayin ɗan takarar PML-N daga Mazaɓar NA-54 (Rawalpindi-V) a babban zaɓen Pakistan na 2013 .     Ya samu kuri'u 76,336 sannan ya doke dan takarar Pakistan Tehreek-e-Insaf . 

## Manazarta
Mehdi Mabrouk

**Mehdi Mabrouk** ɗan siyasan Tunisiya ne. Ya taɓa zama ministan al'adu a ƙarƙashin firaminista Hamadi Jebali.

## Tarihin Rayuwa

### Aikin ilimi
Ya koyar da ilimin zamantakewa a Jami'ar Tunis, tare da laccoci kan shige da fice da kuma al'amuran matasa.  Ya kuma kasance malami a cibiyar nazarin tattalin arziki da zamantakewa ta Tunisiya. A cikin watan Yunin 2011, ya ce Tunisiya ba ta da kayan aiki don magance guguwar bakin haure daga Libya.

Mabrouk shi ne kuma shugaban ofishin Tunis na Cibiyar Nazarin Larabawa da Nazarin Siyasa, kuma yana magana akai-akai a wasu tarurrukan ta. 

#### Minista
A ranar 20 ga watan Disamba, 2011, bayan da aka hambarar da tsohon shugaban ƙasar Zine El Abidine Ben Ali, ya shiga majalisar ministocin Jebali a matsayin ministan al'adu. Ya yi jawabi a taron siyasar duniya na Istanbul.

## Littattafai

* *Voile et sel: al'adu, foyers et organisation de la migration clandestine en Tunisie* (2010)

## Manazarta
Yakin Tabkin Kwatto

**Tabkin Kwatto** (lit. 'Yaƙin Kwatto') shine yaƙi na farko mai mahimmanci a yakin Fulani. Abdullahi Ibn Fodio da Umaru, al Kammu sun yi wani manyan rundunar soji da manyan dawakai na Gobir a tafkin Kwatto kusa da babban birnin Gobir; Alkalawa. Fulanin maharba sun kuma yi amfani da filin wasa inda suka yi nasarar kare tuhume-tuhumen da sojojin Gobir bisa manyan dawakai suka yi masu. Bayan an yi asara mai tsanani, mutuwar kwamandan rundunar sojojin Gobir ya dusashe burin Gobirawa. 

Ana tunawa da Tabkin Kwatto a matsayin sauyi a tarihin yaƙin Fulani. Bafullatanai masu ɗauke da makamai masu saukin kai sun nuna kwazonsu a kan maharban Hausawa masu ɗauke da makamai.

## Manazarta
Garkuwa da Yara a Damasak

A watan Maris ɗin shekarar 2015, 'yan Boko Haram sun sace wasu yara da dama, bisa ga dukkan alamu a tsawon watanni da ƙungiyar ta yi wa garin Damasak.  An zargi gwamnatin Jonathan da yin watsi da wannan lamarin. 

Shekaru bayan haka waɗanda aka yi garkuwa da su, ba a gansu ba.  

## Bayanan kula

## Manazarta
Kisan kiyashi a Damboa

A ranar 4 ga watan Yulin 2014 ne ƙungiyar Boko Haram ta kai hari garin Damboa da ke jihar Borno a arewa maso gabashin Najeriya. Rundunar sojin Najeriya ta ce sun fatattaki ƴan ta’addan, amma mazauna yankin sun ce sojojin sun yi watsi da barikinsu na can suka bar garin a dalilin haka. 

A ranar 18 ga Yuli, 2014, Boko Haram sun sake kai hari a garin Damboa ɗin. Sojojin sun tafi; ‘Yan Boko Haram sun yi nasarar fatattakar ‘yan sa kai cikin gaggawa, inda suka kwace garin – kuma suka kashe sama da mutane 100 tare da ƙona mafi yawan mutane da suka kashe. 

## Manazarta
Glover Hausas (ƙungiya)

**Glover Hausas** or **Glover's Hausas**  ko **Glover's Forty Thieves** wata ƙungiya ce ta soja na cikin gida, wadda ta ƙunshi 'yantattun bayin Hausawa da John Hawley Glover ya tara a shekara ta 1863 don kare Kamfanin Royal Niger daga kutsen mutanen Ashantis.


Daga baya ƙungiyar ta maida hankali ne ga sojojin Najeriya na Tarayyar Najeriya.  

## Duba kuma

* Ranar Sojojin Najeriya

## Manazarta
Ranar Sojojin Najeriya

**Ranar sojojin Najeriya** biki ne da kuma taron shekara-shekara da aka saba gudanarwa a ranar 6 ga watan Yuli don karrama sojojin Najeriya musamman waɗanda suka yi yakin duniya na daya da yakin duniya na biyu gami da waɗanda suka rasa rayukansu a lokacin yakin basasar Najeriya, da kuma jami'an Sojojin Najeriya dake aiki a halin yanzu. 

## Tarihi

Tarihin ranar sojojin Najeriya ya samo asali ne tun a shekarar 1863 lokacin da marigayi tsohon sojan Birtaniya John Hawley Glover ya kafa kungiyar" Glover Hausas " wanda ya shirya tare da tattaro 'yantattun bayin Hausawa don kare Kamfanin Royal Niger Company daga hare-haren mutanen Ashantis. Tawagar wannan matashin domin daƙile farmakin masu kutse ne ya sanya aka kafa ***Sojojin Najeriya***.
Ranar 6 ga watan Yuli ne aka amince da bikin ranar sojojin Najeriya saboda an yi imanin cewa, *Glover Hausas*, waɗanda suka yi kama da sojojin Najeriya, an kafa su ne a ranar 6 ga watan Yuli. Haka kuma za a iya gano tarihin wannan rana tun ranar 6 ga watan Yulin 1967, wato ranar da aka fara yakin basasar Nijeriya.



## Ranar Soja a kowace shekara

### 2013
A shekarar 2013, yayin bikin a jihar Ogun dake kudu maso yammacin Najeriya, Cif Olusegun Obasanjo, tsohon shugaban kasar Najeriya ya ƙi amincewa da buƙatar gwamnan jihar Ogun, Ibikunle Amosun na ya ajiye fure a cibiyar taron da ke Abeokuta, bisa dalilin cewa ba a sanya shi a matsayin ɗaya daga cikin mutanen da suka yi shimfidar ado ga jaruman da suka mutu ba.

### 2015
An gudanar da bikin a shekara ta 2015 a Maiduguri, mahaifar Boko Haram domin kara kwarin gwiwar sojojin Najeriya, yaki da ta'addanci, an kuma sako 'yan Boko Haram 128 da ke ɗaure a gidan yari a wani ɓangare na bukukuwan.

## Manazarta
Danny Lloyd

**Danny James Lloyd-McGoldrick** (haifaffen 3 Disamba 1991) ƙwararren ɗan wasan ƙwallon ƙafa ne a ƙasar Ingila wanda ke buga wasa a matsayin ɗan wasan tsakiya a ƙungiyar ƙwallon ƙafa ta Scotland wadda ke garin  Livingston.

Bayan ya fara aiki da Southport, ya buga wa Colwyn Bay, Lincon City, Tamworth da Afc Fylde . A cikin 2016, ya shiga stockport  kuma ya ji daɗin kakar wasa a cikin National League North  . Tsarinsa ya jawo sha'awa daga kungiyoyin kwallon kafa da yawa kuma ya sanya hannu kan Peterborough United wanda ya fara halarta na farko a watan Agusta 2017, kafin ya koma Salford City.

## Sana'a

### Non-league
An haife shi a Liverpool, Lloyd ya fara aikinsa da Southport, ya ci gaba ta hanyar matasa na kungiyar kafin a mika shi babban wasansa na farko a ranar 8 ga Satumba 2009 a nasarar da Stafford Rangers 4-2 suka yi .  Daga baya ya shafe lokaci a kan aro tare da Chorley da Skelmersdale United. 

Southport ne suka sake shi a ƙarshen kakar 2010 – 11 kuma ya shiga Colwyn Bay. Ya koma Lincoln City a watan Janairun 2012, inda ya zira kwallaye uku a wasanni goma sha biyu, amma ya kasa amincewa da tsawaita kwantiraginsa da kocinsa  da ,manajansa wato David Holdsworth a karshen kakar wasan sannan kuma ya koma Colwyn Bay.  Kwantiraginsa da Colwyn ya haɗa da wata magana cewa zai iya soke zamansa a kowane lokaci idan ya sami tayin daga ƙungiyar comference Premier League. An ajiye  wannan magana a cikin Janairu 2013 lokacin da Lloyd ya sanya hannu ma  Tamworth inda ya taka leda har zuwa Yuli 2013.

sanya hannu ga AFC Fylde,  ya taimaka wa kulob din wurin  samun ci gaba zuwa conference  North ta hanyar wasannin play off  a kakar wasa ta farko bayan kammala kakar wasa a matsayin babban mai zira kwallaye na kulob din. Ya kasance tare da Fylde na wasu season  biyu kafin ya bar kungiyar  a 2016 bayan ya yi takaici da rashin bayyanarsa. Lloyd daga baya ya bayyana cewa ya yi takaici da kwallon kafa bayan ya bar Fylde kuma ya kusa yin ritaya.

## Manazarta
Chris Ifediora

**Christian Onyebuchi Ifediora** An haifeshi ne a jihar Enugu a kasar Najeriya. Kwararre ne a fannin likitanci a kasar Najeriya, mai bayar da agaji, malami, marubuci, kuma mai koyarwa. A halin yanzu yana aiki a matsayin mataimakin farfesa a Jami'ar Griffith.   Shi ne wanda ya kafa Gidauniyar Onyebuchi Chris Ifediora (OCI), wata kungiya mai zaman kanta ta ƙasa da ƙasa da aka samar domin jin dadin jama’a ta hanyar ilimi, lafiya, da karfafawa.  

## Sana'a
A cikin shekarar 2004/2005, Dokta Ifedora ya yi aiki a matsayin jami'in gida a Asibitin Koyarwa na Jami'ar Legas, Legas, Najeriya. A shekarar 2006, a wani ɓangare na hadakarsa da shirin yi wa ƙasa hidima (NYSC), ya yi aikin likitanci a babban asibitin ƙaramar hukumar Irepo, jihar Oyo, Najeriya.

A ƙarshen shekarun 2008, ya shiga Asibitin Royal Hobart (RHH), Hobart, Ostiraliya, a matsayin Jami'in Kiwon Lafiya (RMO). A cikin shekarar 2010, ya kafa ƙungiyar likitocin Cyfed.

A cikin shekarar 2013, ya sami Fellowship daga Kwalejin Royal Australian College of General Practitioners. An zaɓi Ifedora don yin aiki a Hukumar Kula da Kwalejin Royal Australian College of General Practitioners a watan Agusta 2017. 

Binciken da ya yi tare da haɗin gwiwar makarantar likitanci da likitan hakora ta Griffith, ya haifar da sauye-sauyen manufofi a Najeriya da nufin rigakafin cutar kansa da ilimi. 

Binciken Ifediora ya haifar da ƙaddamar da wajabcin haɗa da koyarwa akan ciwon nono, Cervical, da Prostate Cancers a cikin manhajar manyan makarantun sakandare da kwalejojin ilimi a Najeriya Bill, 2023.

## Membobi
An zabe shi a matsayin Babban Jakadan Zaman Lafiya na Ƙungiyar Ƙungiyoyin Aminci ta Duniya (International Association of World Peace Advocates) a shekara ta 2021.

## Wallafe-wallafe

* Ifediora, C., Veerman, L., Azuike, E., Ekwochi, U., Obiozor, W. “Outcomes from integrating anti-cervical cancer teachings into the curriculum of high schools in a south-eastern Nigerian State.” BMC Public Health 22, 1914 (2022).
*
*

*

*
* 
*

*
*

* Ifediora C. and Azuike E. Knowledge and attitudes about cervical cancer prevention among female secondary school students in Nigeria. Tropical Medicine & International Health, 2018.
* Ifediora C. Insights into radiographic investigations for headaches in general practice. Family Practice.

* Uchenna Ekwochi, Isaac Nwabueze Asinobi, Donatus Chidiebere Ignatius Osuorah, Ikenna Kingsley Ndu, Christain Ifediora, Ogechukwu F. Amadi, Gabriel Sunday Mba, MBA; Pattern of Congenital Anomalies in Newborn: A 4-Year Surveillance of Newborns Delivered in a Tertiary Healthcare Facility in the South-East Nigeria, Journal of Tropical Pediatrics, fmx067. 2017.

## Manazarta
Clement Olusegun Kolawole

**Clement Olusegun Kolawole** (an haife shi a watan Agusta 6, 1957) shi ne Muƙaddashin mataimakin shugaban jami'ar Trinity kuma Dakta na Falsafa (Ph.D.) a fannin Ilimin Harshe. 

## Farkon Rayuwa da Ilimi
An haifi Clement Olusegun Kolawole a Iyere-Owo, Jihar Ondo, Najeriya, a ranar 6 ga watan Agustan, 1957.  A shekarar 1980 aka shigar da shi a cikin shirin Teachers Grade II a African Church Teachers College, Epinmi-Akoko, kuma ya kammala shirin a shekarar 1983. Bayan haka, ya shiga digiri na farko a Jami'ar Jihar Ondo, Ado-Ekiti (wanda aka sani da suna). Ekiti State University Ado-Ekiti. A can, ya karanci Turanci da Ilimi a shekarar 1984 kuma ya gama a shekara ta 1988 

A cikin shekarar 1990, Clement Olusegun Kolawole ya sami digiri na biyu (M.Ed.) a fannin Ilimin Harshe daga Jami'ar Ibadan, Ibadan. A cikin shekarar 1993, wannan jami'a ta ba shi Dokta na Falsafa (Ph.D.) a Ilimin Harshe  Clement Olusegun Kolawole ya zama Farfesa a cikin watan Oktoba 2008 

## Aikin ilimi
Kafin ya koma UI a shekarar 1998 a matsayin Lecturer II a Sashen Ilimin Malamai, ya yi aiki a matsayin Babban Malami a Makarantar ƙasa da ƙasa,a Jami’ar Ibadan (UI) inda ya fara aikin koyarwa, sannan ya zama Mataimakin Malami a Jami’ar. Ado-Ekiti daga shekarun 1993 zuwa 1996.

Daga shekarun 2011 zuwa 2013, ya yi aiki a matsayin shugaban tsangayar ilimi, inda ya bayar da gagarumar gudunmuwa ga ci gaban sashen. 

A watan Agusta 2023, an naɗa shi a matsayin mukaddashin mataimakin shugaban jami’ar Trinity, Yaba, Legas don ya gaji mataimakin shugaban jami’ar, Farfesa Charles Korede Ayo.

## Nasarorin da ya samu

* Ya riƙe muƙamin Shugaban Sashen (HOD) a Tsangayar Ilimi ta Jami’ar Ibadan 
* Babban Malami a Sashen Ilimin Malamai, Jami'ar Ibadan, daga shekarun 2002-2008
* Mai Gabatarwa, Aiwatar da Manufofin Kima na Ci gaba (2018 - 2020).
* Shugaban Kwamitin Ziyara zuwa Kwalejin Fasaha, Ibadan (2012)

## Kyaututtuka da karramawa
Jami'ar Ibadan ta naɗa shi Farfesa a shekarar 2008

## Wallafe-wallafe

* By His Grace Alone: The Concise Autobiography of Clement Olusegun Olaniran Kolawole 
* Making Omelette without Breaking Eggs: Improving the Reading Comprehension Skills of English as a Second Language Teachers in Nigeria Secondary Schools

## Memba
Clement Olusegun Kolawole memba ne na masu zuwa

* Kwalejin Ilimi ta Najeriya (NAE) 
* Ƙungiyar National Association of Curriculum Theorists (NACT)
* Kungiyar Manhajar Karatu ta Najeriya (CON)
* Ƙungiyar Karatu ta Georgia (GRA)
* Ƙungiyar Karatu ta Najeriya (RAN)
* Ƙungiyar Karatu ta Duniya (IRA)
* Majalisar Dinkin Duniya kan Ilimi don Koyarwa ICET
* Ƙungiyar Ƙasa ta Duniya na Malaman Turanci a matsayin Harshen Waje (ATEL)
* Ƙasashen Duniya don Ci gaban Harsunan Afirka da Kimiyya da Fasaha (ADALEST)
* Hukumar Rajistar Malamai ta Najeriya (TRCN)

## Manazarta
Charity Angya

**Charity Angya** ta kasance shugabar jami'ar jihar Benue ce 'yar Najeriya. 

## Rayuwa
Charity Angya ta kammala karatu a Jami'ar Jos a shekarar 1983.  Ta samu lambar yabo da digirin digirgir a jami'ar Ibadan.

A shekara ta 2000 an wallafa wasannin kwaikwayo na Charity Angya a karkashin taken "*Zagayowar Wata, da sauran wasannin kwaikwayo*"   kuma a cikin shekarar 2005 an wallafa littafinta mai suna "*Ra'ayin Cin zarafin da Mata a Najeriya*" (Perspectives on Violence Against Women in Nigeria).

An naɗa Angya a matsayin shugabar jami’ar jihar Benue a watan Nuwambar 2010 inda take aiki. 

Farfesa Msugh N. Kembe ta karɓi mulki daga Angya a matsayin mataimakiyar shugaban jami'a a ranar 3 ga watan Nuwamba 2015.  

A cikin shekarar 2017, Angya ta taimaka wajen binciken badakalar jima'i a jami'ar jihar Benue. 

A ranar 1 ga watan Yuni 2021 Angya ta kasance a wurin taron mata da ke damuwa da yawan kashe-kashen da "makiyayi" ke yi. Matan sun haɗu a wani otel sanye da kayan makoki, inda suka yi kira ga shugaban ƙasar da ya ɗauki mataki. Masu magana da yawun matan sun haɗa da Mrs Rebecca Apezan wacce tsohuwar ‘yar majalisa ce da kuma Angya a matsayin tsohuwar mataimakiyar shugabar jami'a.

## Rayuwa ta sirri
Ta auri Paul Angya wanda masanin fasaha ne.

## Manazarta
Ebenezer Olatunde Farombi

**Ebenezer Olatunde Farombi** (an haife shi a ranar 28 ga watan Satumba 1965) ɗan Najeriya ne farfesa  a fannin Biochemistry da Toxicology a Faculty of Basic Medical Sciences, College of Medicine, University of Ibadan. Shi ne Dean na kwalejin da kuma darektan, Molecular Drug Metabolism da Toxicology Laboratories a Jami'ar. Shi memba ne a Kwalejin Kimiyya ta Najeriya.  

## Rayuwar farko da ilimi
Farombi ya samu digirinsa na farko a fannin kimiyya a shekarar 1987, sannan ya sami digirinsa na farko a fannin kimiyya a shekarar 1990, sannan ya samu digirin digirgir a fannin Falsafa a shekarar 1995 daga Jami'ar Ibadan.

## Aikin ilimi
Ebenezer Olatunde Farombi ya fara aikinsa na ilimi a matsayin  digiri na biyu a jami'ar Ibadan a shekarar 1988.  Ya zama babban malami a shekara ta 2000. Ya koma Jami'ar Liverpool, Ingila don horo da karatun digiri (post-doctoral). 

Farombi farfesa ne mai ziyara zuwa ɗakin gwaje-gwaje na bincike na Molecular Carcinogenesis da Chemoprevention, Jami'ar Ƙasa ta Seoul (2005/2006), Sashen Ilimin Gina Jiki.

## Rayuwa ta sirri
Farombi ya auri Temitope Farombi,  mai ba da shawara a fannin jijiyoyi a Cibiyar Gastric Center a jami'ar Kwalejin  Ibadan, suna zaune tare da yara uku.

## wallafe-wallafen da aka zaɓa

*Exogenous taurine administration abates reproductive dysfunction in male rats exposed to silver nanoparticles
* Atrazine: cytotoxicity, oxidative stress, apoptosis, testicular effects and chemopreventive Interventions  
*Metoprolol elicits neurobehavioral insufficiency and oxidative damage in nontarget Nauphoeta cinerea nymphs  
* Cellular and molecular mechanisms of aflatoxin B1-mediated neurotoxicity: The therapeutic role of natural bioactive compounds 
*Amelioration of neurobehavioral, biochemical, and morphological alterations associated with silver nanoparticles exposure by taurine in rats  
*Co-administration of thymol and sulfoxaflor impedes the expression of reproductive toxicity in male rats 
*Neurotoxicity of furan in juvenile Wistar rats involves behavioral defects, microgliosis, astrogliosis and oxidative stress

## Kyaututtuka da karramawa
Farombi fellow ne na Kwalejin Kimiyya ta Najeriya  (2014).  , Darektan Molecular Drug Metabolism and Toxicology Laboratories a Jami'ar. Shugaban kungiyar Forum of Nigerian Toxicologists  ta Najeriya (FONTOX) [1]

## Memba
Mataimakin Shugaban, Society for Free Radical Research Africa (SFRR- Africa ) https://fosconference.lasucomputerscience.com/secondplenary.php , tsohon Sakataren Harkokin Jama'a na Cibiyar Kimiyya ta Najeriya (NAS).  Memba na Majalisar Gudanarwa na kungiyar Kimiyya ta Apex a Najeriya.

## Manazarta
Rose Aziza

**Rose Oro Aziza** (an haife ta a shekara ta 1956) 'yar Najeriya ce mai ilimi a fannin harsuna. Ita ce Farfesa a fannin Harsuna, Shugabar Sashen yaruka da Harsuna kuma Darakta na Shirin Nazarin Urhobo a Jami'ar Jihar Delta (DELSU). 

## Rayuwa
An haifi Rose Aziza a ranar 11 ga watan Maris 1956. Ta tafi St. Maria Goretti Girls Grammar School a Benin kafin ta karanci Turanci a Jami'ar Ife, ta kammala a shekarar 1976. Ta yi karatun digiri na biyu a fannin harsuna a jami'ar Ibadan daga shekarun 1979 zuwa 1980. Ta yi karatun Diploma a fannin ilimi daga Jami'ar Benin daga shekarun 1987 zuwa 1988. A shekarar 1997 ta samu digirin digirgir (PhD) a fannin ilimin harshe a jami’ar Ibadan. 

Aziza ta koyar da Turanci a makarantun sakandare da dama kafin ta shiga Sashen Turanci na Kwalejin Ilimi ta Warri. A shekara ta 1999, ta shiga Sashen yaruka da Harsuna a Jami'ar Jihar Delta, inda ta zama Shugabar Sashen a shekarar 2000. Ta zama Farfesa a 2007. A cikin shekarar 2010 an zaɓe ta shugabar tsangayar fasaha, mace ta farko da aka zaɓa Dean a jami'a. A cikin watan Maris 2015 Aziza ta zama mataimakiyar shugabar DELSU.

## Ayyuka

* ed. with E. Nolue Emenanjo) Teaching Nigerian languages: experiences from the delta.* :*
* (ed. with Tanure Ojaide) The Urhobo language today. Lagos: Malthouse Press Limited, 2007.

## Manazarta
Alya Baffoun

**Alya** ko **Alia Baffoun** 'yar Tunisiya ce kuma mai fafutukar kare hakkin mata masaniya a fannin  ilimin zamantakewa.

## Rayuwa
Alya Baffoun ta yi karatu a Jami'ar Paris,  ta sami digiri na uku a fannin ilimin halayyar ɗan adam a shekara ta 1969 tare da kasida kan asarar malaman makaranta a ƙasashen duniya na uku (third world countries). Ta shiga Jami'ar Tunis, inda ta kasance a cikin Faculty of Letters and Human Sciences, kuma a Cibiyar Nazarin zamantakewa da tattalin arziki da bincike (CERES). A cikin shekarar 1980 ta kasance cikin 12 ƙwararrun ƙwararrun mawallafa na wani takaddar UNESCO (12 expert co-authors of a UNESCO) kan bincike da koyarwa.

## Ayyuka

* 'Tunisian Women's Access to Salaried Work', *Al-Raida Journal*, Issue 20 (May 1982), pp.&nbsp;7–8. https://doi.org/10.32380/alrj.v0i0.1489
* 'Women and Social Change in the Muslim Arab World', *Women's Studies 
* 'Women and Social Change in the Muslim Arab World', *Women's Studies International Forum*, Vol. 5, Issue 2 (1982), pp.&nbsp;227–242. Translated from the French by Azizah al-Hibri and Eric Deudon.
* (with Fredj Stambouli) *Social science and historical specificity: the case of the Arab Maghreb*. Vienna Institute for Development, 1982
* 'Research in the Social Sciences on North African Women: Problems, Trends and Needs', in *Social Science Research and Women in the Arab World*, Paris: Unesco, 1984.
* 'Future of Feminism in Africa', *Echo, AAWORD Newsletter* 2/3 (1985), pp.&nbsp;4–6
* 'Feminism and Muslim Fundamentalism: The Tunisian and Algerian Cases', in Valentine M. Moghadam, ed., *Identity Politics and Women '', Westview Press, 1994.

## Manazarta
Olubola Babalola

**Olubola Babalola** ma'aikaciyar quantity surveyor ce na Najeriya  malama kuma mai bincike. Farfesa ce a Jami’ar Obafemi Awolowo, (OAU), Ile-Ife, inda ta koyar tun a shekarar 1993. Ita ce farfesa mace ta farko a fannin binciken adadi (quantity surveying) a Afirka. Ta yi aiki a matsayin shugabar tsangayar tsara muhalli da sarrafa muhalli a Jami'ar Obafemi Awolowo, Ile-Ife, Nigeria.  

## Kyaututtuka da karramawa
Farfesa Babalola ta samu:

* Ta samu kyautar The Most Distinguished Ibadan Indigene by the Central Council of Ibadan Indigenes. 
* Kyautar Carnegie of US Fellowship for Female academics on Ph.D. programme.

## Manazarta
Sa'adiya Umar Bello

**Sa'adiya Omar Bello** (OON) masaniyar kimiyya ce ta ƙasar Najeriya kuma farfesa a fannin adabin Hausa a Jami'ar Usmanu Danfodiyo. Tana da digirin digirgir Ph.D daga wannan jami'a. Tsakanin shekarun 2000 da 2005, ta kasance Darakta a Cibiyar Nazarin Hausa (2000-2005) & (2013-2017)  Ita mamba ce ta Muslim Media Watch Group of Nigeria board of trustees tun daga shekarar 2018.    A shekara ta 2022, an ba ta lambar yabo ta ƙasa a cikin Order of the Niger. 

## Jagoranci
Ta taɓa zama shugabar mata ta ƙasa (FOMWAN) kungiyar mata musulmi a faɗin Najeriya. FOMWAN kungiya ce da ta shahara a Najeriya.

## Girmamawa
A shekarar 2018 an karrama Farfesa Sadiya Omar Bello a matsayin memba na Amintattu na kungiyar (BoT.A Muslim media group). taron wanda ya gudana a Osogbo babban birnin jihar Osun kuma ya samu halartar mai alfarma Sarkin Musulmi wanda shi ne shugaban majalisar koli ta harkokin addinin musulunci ta Najeriya (NSCIA), da kuma jamb rejista Pro. Ishaq Oloyede kuma ya kasance wata shahararriyar kungiya wacce ke da kwararrun masana shari'a da dama. 

An karrama Farfesa Sa’adiyah Omar the Formal Amirah general na FOMWAN da lambar yabo ta Nana Asmau akan ci gaban al’umma. Kyautar da Sarkin Musulmi ya bayar ita ce ziyarar Iseyin a jihar Oyo.

## Manazarta

## Jagoranci

Ta taba zama shugabar mata ta kasa (FOMWAN) kungiyar matan musulmai a fadin Najeriya. FOMWAN kungiyar mata ce da ta shahara a Najeriya.

## Honours

A shekarar 2018 an karrama Farfesa Sadiya Omar Bello a matsayinta na membanAmintattu na kungiyar (BoT.A Muslim media group). taron wanda ya gudana a Osogbo babban birnin jihar Osun kuma ya samu halartar mai alfarma Sarkin Musulmai wanda shi ne shugaban majalisar koli ta harkokin addinin musulunci a Najeriya (NSCIA), da me rijistan jamb Pro. Ishaq Oloyede Shima ya kasance a wajen.wata shahararriyar kungiyar wacce ke da kwararrun masana shari'a da dama. 

An karrama Farfesa Sa’adiyah Omar tsuhuwar Amirah general na FOMWAN da lambar yabo ta Nana Asmau akan ci gaban al’umma. Kyautar da Sarkin Musulmai ya bayar lokacin da yakai ziyarar Iseyin a jihar Oyo . 

## Shugabanci
Ta taba zama shugabar mata na kasa (FOMWAN) kungiyar matan musulma'i a fadin kasar Najeriya. FOMWAN kungiyar matan ne da ta shahara a fadin kasar Najeriya.

## Manazarta
Bola Ikulayo

**Bola Philomena Ikulayo** (An haifeta a ranar 2 ga watan Yuni 1948 - ta mutu a ranar 24 ga watan Maris 2016). Ita ce mace ta farko 'yar Najeriya farfesa a fannin ilimin halayyar Ɗan Adam, kuma wacce ta kafa cibiyar ilimin halayyar ɗan adam ta kungiyar Najeriya (SPAN). 

## Rayuwar farko
An haifi Bola Ikulayo a ranar 2 ga watan Yuni, 1948 a Ikoro-Ekiti, a yankin Kudu.

## Sana'a
Ta fara aiki a matsayin malama a shekarar 1967 a St. Benedict Catholic Primary School a Igede, jihar Ekiti.

## Manazarta
Doris Bozimo

**Doris Bozimo** ma'aikaciyar laburare ce na Najeriya, malama kuma mai gudanarwa.  Farfesa ce kuma tsohuwar ma’aikaciyar ɗakin karatu na jami’a a Kashim Ibrahim Library, Jami’ar Ahmadu Bello da ke Zariya, Jihar Kaduna.   Ta kasance mai kula da ƙasar da ke wakiltar Najeriya a *Electronic Information for Libraries (EIFL)* da kuma memba na Ƙungiyar Laburare ta Najeriya.

## Ilimi
Bozimo ta sami digiri na farko a fannin Arts daga Kwalejin Scripps a Claremont, California. Ta kammala digirinta na biyu da na uku a Jami'ar Columbia da ke New York, inda ta samu a shekarun 1967 da 1979 bi da bi.

## Sana'a
A cikin laburare, aikin Bozimo ya kai shekaru da dama. Ta kasance Shugabar Sashen Laburare da Kimiyyar Bayanai daga shekarun 1991 zuwa 1995. Ta zama shugaban Faculty of Education a shekarar 1996. Daga baya Bozimo ta zama ma’aikaciyar laburare na jami’a a jami’ar Ahmadu Bello da ke Zariya daga shekarun 2001 zuwa 2006. Bozimo ta shiga cikin ƙungiyoyin ƙwararru da yawa, gami da Ƙungiyar Laburare ta Ƙasa da Kimiyyar Bayanai. Ta kuma kasance majibinciyar kungiyar  Ilimin Mata ta Najeriya reshen Zariya.

## Wallafe-wallafe na ilimi

* Bozimo, D. O. (1983). Nigerian university libraries: a survey of the expressed library needs of academics as a basis for co-operative planning. Journal of Librarianship, 15(2), 123–135. 
* Bozimo, D. O. (1983). Paraprofessional to professional status: one assessment of the ‘ladder principle. Education for Information, vol. 1, no. 4, pp. 335-344. 
* Bozimo, D. O. (1983). (1983). Nigerian scientific serial literature, International Library Review, 15:1, 49-60, 
* Obuh, Alex Ozoemelem, & Bozimo, Doris O. (2012). Awareness and Use of Open Access Scholarly Publications by LIS Lecturers in Southern Nigeria. International Journal of Library Science, 1(4), 54- 60.
* Blessing Amina Akporhonor Ph.D and Doris O. Bozimo Ph.D (2011) Automation In Records Management In University Libraries In Nigeria. The Information Technologist.  Vol.8 Pages: Pp 1-7

## Duba kuma

* Kashim Ibrahim Library
* Ahmadu Bello University

## Manazarta
Comfort Ekpo

**Comfort Ekpo,** listen ⓘ (an haife ta a ranar 12 ga watan Nuwamba 1954) mataimakiyar shugabar jami'a ta Najeriya  a Jami'ar Uyo.

## Rayuwa
An haifi Comfort Memfin Ekpo a Uyo a shekara ta 1954. Iyayenta sune Etim Udoh Isok da Nyong Sam Akpan. Ta yi aiki har ta fara a matsayin malamar makarantar Lahadi (Sunday School teacher) kuma ta yi aiki a matsayin mataimakiyar mai koyarwa a Jami'ar Cross River daga shekarun 1983 zuwa 1991. 

Ekpo ta zama mataimakiyar shugabar jami'ar Uyo ta huɗu sannan kuma ta zama mataimakiyar shugabar jami'a mata ce ta farko.   A watan Disamba 2015, an shirya ta tafi kamar yadda aka bayyana Farfesa Enefiok Essien a matsayin magajin ta. Sai dai ta rubutawa Ministan Ilimi, Adamu Adamu cewa ta buƙaci a jinkirta naɗa  wanda zai gaje ta. Hakan ya faru ne saboda zarge-zargen cin zarafi da kuma jabu da ake zargin an yi game da Essien da ake tattaunawa a jaridu.

## Manazarta
Catherine Falade

**Catherine Olufunke Falade** (née **Falodun**) farfesa ce a fannin harhaɗa magunguna da therapeutics sannan kuma shugabar cibiyar bincike da horar da likitoci a kwalejin likitanci a jami'ar Ibadan ta kasar Najeriya.  Ita kuma ma'aikaciyar lafiya ce ta kware a matsayin likitan haɗa magunguna a Asibitin Kwalejin Jami'ar, Ibadan.  Sha'awar bincikenta ya mayar da hankali kan zazzabin cizon sauro na yara. Ta haɗa kai da sashin yaki da zazzaɓin cizon sauro na ma’aikatun lafiya na jiha da na tarayya. 

## Fage

### Ilimi
Falade ta samu MB dinta. BS (with distinction a fannin ilimin yara) daga Jami'ar Ibadan, Ibadan, Jihar Oyo, Najeriya daga shekarun 1969 zuwa watan Yuni, shekarar 1975 kuma ta kware a fannin haɗa magunguna da therapeutics daga shekarun 1999 zuwa watan Fabrairun shekarar 2001 daga wannan jami'a.

### Sana'a
Falade ta samu naɗin karatu na farko a Jami’ar Ibadan a ranar 28 ga watan Mayun shekarar 1994 kuma ta samu muƙamin babbar lecturer a ranar 1 ga watan OK to a shekarar 1997. Ta kasance shugabar riƙon kwarya a sashen ilimin haɗa magunguna da therapeutics daga watan Maris In shekarar 2004 zuwa Agusta 2006 kuma ta kasance shugabar Sashen daga watan Agusta 2010 zuwa watan Yunin 2013. Ta koyar da darussan harhaɗa magunguna da na warkewa duka a matakin digiri na farko da na biyu a jami'ar Ibadan kuma ta yi jarrabawar waje a jami'o'i daban-daban da suka haɗa da; University of Lagos, Obafemi Awolowo University, Ladoke Akintola University of Technology, Olabisi Onabanjo University, Ambrose Alli University, Ahmadu Bello University, University of Ilorin, da sauran cibiyoyi. Ta lashe lambar yabo ta Catherine & Frank D MacArthur Fellowship a cikin shekarar 1997. Ta kasance memba na CDA Independent Data and Safety Management Committee daga watan Oktobar shekarar 2006 zuwa shekarar  2009; memba, na Kwamitin Ba da Shawarwari na ACT na Yara na Magunguna da Ciwon Maleriya Venture (MMV) daga watan Satumba 2007 zuwa yau; exerminer, National Postgraduate Medical College daga shekarar 2006 zuwa yau; Ma'aikaciya mai albarka, Kwalejin Likitocin Yammacin Afirka daga shekarar 2000 zuwa yau; jarrabawa, Kwalejin Likitoci ta Yammacin Afirka daga shekarar 2006 zuwa yau. Ayyukan bincikenta sun sami tallafi daga kungiyoyi irin su SmithKline Beecham, Shirin Musamman na Hukumar Lafiya ta Duniya don Bincike da Horarwa a cikin Cututtuka masu zafi (WHO/TDR), Glaxo Wellcome, GlaxoSmithKline, USAID.  An mai da ta fellow ta Kwalejin Kimiyya ta Nijeriya a shekarar 2016.
She was made a Fellow of the Nigerian Academy of Science in shekarar 2016.

## Ayyuka
Ta kasance mai kula da karatun digiri na farko da na gaba da digiri na biyu da kuma mazauna a fannin ilimin likitanci kuma ta kuma yi aiki a matsayin mai ba da gudummawa ga mujallolin bita na tsara. Ta kuma yi haɗin gwiwa da sauran masu bincike tare da gudanar da bincike mai zaman kansa.

## Manazarta
Philipa Idogho

**Philipa Idogho** yar Najeriya ce mai gudanarwa a fannin harkokin ilimi ta Auchi Polytechnic, Auchi Edo State.  A tsakanin shekarun 2008 da 2016. Ita ce mace ta farko shugabar makarantar kuma an lura da cewa ta taka rawar gani wajen inganta ayyukan ilimi da kuma samar da alhaki a cikin makarantar a lokacin mulkinta.    

## Rayuwar farko da ilimi
Idogho tsohuwar ɗaliba ce a Auchi Polytechnic, Auchi, Jihar Edo.  Tana da digiri na biyu a fannin Gudanar da Ilimi daga Jami'ar Benin, sannan ta yi digirin digirgir a fannin gudanar da ilimi daga Jami'ar Ambrose Alli.

## Sana'a
Daga shekarun 2008 zuwa 2016, Idogho ta kasance shugabar Kwalejin Kimiyya da Fasaha ta Auchi, Auchi Edo State.  Tsarinta na gudanar da harkokinta na tabbatar da zaman lafiya a makaranta ya janyo mata suka a tsakanin masu ruwa da tsaki a makarantar.  An maye gurɓin ta da Dr Momodu Sanusi Jimah a matsayin mukaddashin, kafin shugaban kasa Muhammadu Buhari ya naɗa shi a shekarar 2018.

## Duba kuma

* Idogho

## Manazarta
Victoria Adaobi Obasi

**Victoria Adaobi Obasi**  (an haife ta a ranar 14 ga watan Afrilu 1952)  Ita ce babbar mataimakiyar shugaban jami'ar jihar Imo na yanzu.    Ta fito daga Ogboko dake ƙaramar hukumar Ideato ta kudu a jihar Imo Najeriya.  Tsakanin shekarun 2011-2013, ta kasance kwamishiniyar ilimi a jihar Imo.    

## Rayuwar farko, ilimi da aure
Victoria Adaobi Obasi diyar Cif Fred da Ezinne Felicia Nnoham. Obasi ta fara karatunta na farko a Holy Rosary Primary School, Oguta sannan ta wuce Holy Rosary Secondary, Ihioma. Ta kuma halarci Kwalejin Ilimi ta Tarayya ta Alvan Ikoku, Owerri. Obasi ta sami digiri na farko (1984), masters' (1985) da digiri na uku (1989) daga Jami'ar Hull, Ingila. Ta yi hidimar ƙasa ta matasa a kwalejin horar da mata, Enugu (1980). Adaobi ta auri Cif Charles Obasi na Dim Na Nume a ƙaramar hukumar Isu ta jihar Imo kuma tana da ‘ya’ya biyar.

## Kyauta
Ta ci lambar yabo ta Bursary Award for Excellence, Jami'ar Hull sau uku a jere a shekarun 1987,1988 da 1989.

## Wallafe-wallafe
Ta rubuta littattafai biyar, ciki har da The implementation of continuous assessment in secondary schools in Imo State, Nigeria,  da kuma wallafa muƙaloli da mujallu a cikin mujallu na duniya.

## Alaka
Ta kasance memba na ƙwararrun ƙungiyoyi a Najeriya irin su Cibiyar Ilimi ta Najeriya, Ƙungiyar Kula da Manhaja ta Najeriya (CON), da kuma a wasu ƙasashe kamar Kwalejin Preceptor Ingila (CPE) da Majalisar Ɗinkin Duniya na Curriculum da Instruction (WCCI).

## Manazarta
Fashewar Wani abu a Imo-Ribas

A ranar 22 ga Afrilu, 2022, wani abin fashewa, yafashe a kudancin Najeriya ya kashe mutane 110. Hakan ya faru ne a wata haramtacciyar matatar mai da ke kan iyakar jihar Imo da jihar Ribas.  

## Manazarta
Hari a wurin Jana'iza a Kuda

A ranar 16 ga watan Yunin 2016 ne ƙungiyar Boko Haram ta kai wani hari a wani wurin jana’iza a Kuda, Najeriya.  

## Lamarin
A yammacin ranar 16 ga watan Yunin 2016 ne wasu gungun ‘yan bindiga daga ƙungiyar Boko Haram masu da’awar jihadi suka isa Kuda, wani ƙauye kusa da Madagali a arewacin jihar Adamawa da ke a arewa maso gabashin Najeriya, bisa babura. A lokacin ana jana'izar wani shugaban yankin.  Ƴan ta’addan sun buɗe wuta kan masu jana'izar inda suka kashe aƙalla 18 daga cikinsu tare da jikkata wasu aƙalla 10. Maharan sun kuma yi awon gaba da abinci tare da ƙona gidaje.

A baya ƙungiyar Boko Haram sun kai hari a wannan kauyan a watan Fabrairun 2016.

## Manazarta
Makua (sarkin Oyo)

**Makua** wani Alaafin (sarki) ne na Daular Oyo wanda ya rasu bayan ya yi mulki na tsawon watanni biyu a shekarar 1797. A cikin jerin sarakunan yankin Yarbawa ta Oyo, Makua shine Alaafin ko sarkin Oyo na 32.

## Duba kuma

* Oyo Empire
* Sarakunan Jihar Yarbawa ta Oyo
Garkuwa da Mutane a Malari

A ranar 1 ga watan Junairun shekara ta 2015 ne ƙungiyar Boko Haram mai da’awar jihadi da ‘yan ta’adda a arewa maso gabashin Najeriya su ka yi garkuwa da maza da matasa kusan 40 daga ƙauyen Malari da ke jihar Borno a Najeriya. An kai waɗanda harin ya rutsa da su zuwa wani dajin da ke kusa.

## Manazarta
Javed-Mohsin

**Javed–Mohsin** wani mawaki ne na Bollywood dake ƙasar  Indiya  wanda ya haɗa da Javed Khan da shekara ta dubu biyu da goma sha biyar Mohsin Shaikh  da aka sani da fina-finai kamar *Munna Michael*, *Julie 2*, *Jalebi* da *Drive* . Javed-Mohsin su ne 'yan uwan farko na dangi daga ɓangaren mahaifiyarsu. Mahaifin Javed Khan Ɗan wasan tabla ne Late Ustad Sharafat Ali Khan kuma mahaifin Mohsin Shaikh marubuci ne Mustafa Shaikh. Kakan mahaifiyar Javed–Mohsin shine Late Ustad Fayyaz Ahmed Khan daga Kirana Gharana (gidan kiɗan gargajiya na Indiya).

## Sana'a
Javed-Mohsin sun fara tafiya zuwa kiɗa ta hanyar zura waƙa don talla,  jingle da kiɗan tabo na rediyo a cikin shekara ta dubu biyu da goma sha biyu 2012. A cikin shekara ta dubu biyu da goma sha biyar 2015, Javed–Mohsin sun fara fitowa a matsayin mawaƙin Fim na Bollywood, ta hanyar shirya waƙar asali "Dj Bajega Toh Pappu Nachega" don daraktan duo Abbas-Mustan don fim ɗin su *Kis Kisko Pyaar Karoon* tare da Kapil Sharma, Elli AvrRam, Arbaaz Khan . Baya ga wannan Duo ya tsara waƙa don *Munna Michael*, *Julie 2*, *Jalebi*  da *Drive* .   Bayan fim ɗin, duo ɗin sun tsara waƙa don albam *Dil Mera Blast*   wanda Darshan Raval ya rera a ƙarƙashin matakin Indie Music. Sun kuma tsara kundin kundin T-jerin *Meri maa*  da Saara India tare da mawaƙa Jubin Nautiyal da Danish Sabri bi da bi.

## Filmography

Javed–Mohsin sun zira kida don wasu albam a matsayin daraktocin kiɗa.

## Hanyoyin haɗi na waje

* Javed Mohsin on Gaana
* Javed Mohsin akan Filmibeat
* Javed Mohsin a kan Box Office India
* Javed Mohsin a Bollywood Hungama

## Manazarta
Orogbu Obiageli

Farfesa **Lilian Obiageli Orogbu** ’yar kasar Najeriya ce kuma ‘yar siyasa.   Tana ɗaya daga cikin mata 17 kacal da aka zaɓa a majalisar dokokin ƙasar ta 10. An zaɓe ta a majalisar wakilai ta tarayya daga yankin Awka North/Awka South Federal Constituency na jihar Anambra akan tikitin jam’iyyar Labour Party, LP.

## Sana'a
Lilian Orogbu farfesa ce a fannin kasuwanci a jami'ar Nnamdi Azikiwe Awka. An zaɓe ta a Majalisar Wakilai ta 10 daga Mazaɓar Tarayya ta Awka North/Awka ta Kudu a ranar 25 ga watan Fabrairu 2023 akan tikitin LP. Ta samu kuri'u 34,713 inda ta doke manyan abokan hamayyarta, ɗan takarar jam'iyyar All Progressives Grand Alliance, APGA, Obi Nwankwo wanda ya samu kuri'u 24,814, da ɗan takarar jam'iyyar People's Democratic Party, PDP Emeka Igwe wanda ya samu kuri'u 21,850.  Orogbu na ɗaya daga cikin mata 17 kacal da aka zaɓa a majalisar dokoki ta ƙasa ta 10 mai mambobi 469 da suka haɗa da majalisar dattawa da ta wakilai.

## Manazarta